Karoline Edtstadler

Karoline EDTSTADLER (naskiĝinta la  en Salcburgo) estas aŭstra politikistino kaj juristino.

Vivo
Post pasigo de la junulaj jaroj en Elixhausen kaj trapaso de la abiturienta ekzameno ĉe Muza Gimnazio de Salcburgo (BG III), ŝi studis ĉe la Salcburga universitato jursciencojn ĝis 2004. Staĝinte ĉe la Distrikta tribunalo de Mondsee kaj la Landa juĝejo de Salcburgo (oktobro 2004 ĝis januaro 2006) ŝi fariĝis en la 1.2.2006 juĝistec-kandidato ĉe la Supera landa tribunalo de Linz (ĝis septembro 2008). Inter la 1.10.2008 kaj la 30.9.2011 ŝi estis juĝisto ĉe la Landa tribunalo de Salcburgo; tuj poste ŝi deĵoris en la Federacia ministerio pri justico, ĝis januaro 2014. En la 20.1.2014 estiĝis ŝi fakulino pri punjuro en la kabineto de ministro Wolfgang Brandstetter (ĝis aprilo 2016). En 2015 Edtstadler estis supera ŝtatadvokatino kaj de la 1.5.2016 ĝis decembro 2017 deĵoris ŝi Strasburge ĉe la Eŭropa Kortumo pri Homaj Rajtoj. 

Inter julio 2019 kaj januaro 2020 ŝi deputitis en la Eŭropa Parlamento por Aŭstria Popola Partio (ÖVP). En la 29.1.2020 ŝi fariĝis federacia ministro pri Eŭrop-uniaj aferoj kaj konstitucio; de oktobro 2024 ŝi anis ĉe Nacia Konsilio; en junio 2025 ŝi posteulos je Wilfried Haslauer kiel ministroprezidanto de Salcburgio."Neue Landeshauptfrau: Edtstadler folgt Haslauer" - ĉe: orf.at, 9.1.2025

Kromaj agadoj
membro en la urba konsilio de Henndorf am Wallersee, 2004-2006 
prelegadoj en Ruslando (2013) kaj Uzbekistano (2017)
iama estrarano ĉe Fakgrupo pri fundamentaj rajtoj de la aŭstra juĝistaro

Fonto

informoj sur la paĝaro de la aŭstra parlamento
Notoj

kategorio:Naskiĝintoj en 1981
kategorio:Naskiĝintoj en Salcburgo
kategorio:Juĝistoj
kategorio:Parlamentanoj
kategorio:Konservativistoj
kategorio:Virinoj
kategorio:Aŭstraj politikistoj
kategorio:Aŭstraj ministroj